title: Direktiva 2000/84/EZ Europskog parlamenta i Vijeća od 19. siječnja 2001. o ljetnom računanju vremena

text:
               12/Sv. 002

               HR

               Službeni list Europske unije

               152

         32000L0084

               L 031/21

               SLUŽBENI LIST EUROPSKE UNIJE

               19.01.2001.

      DIREKTIVA 2000/84/EZ EUROPSKOG PARLAMENTA I VIJEĆA

   od 19. siječnja 2001.
   o ljetnom računanju vremena
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 95.,
   uzimajući u obzir prijedlog Komisije (1),
   uzimajući u obzir mišljenje Gospodarskog i socijalnog odbora (2),
   u skladu s postupkom utvrđenim u članku 251. Ugovora (3),
   budući da:

               (1)

               Osmom Direktivom 97/44/EZ Europskog parlamenta i Vijeća od 22. srpnja 1997. o ljetnom računanju vremena (4) uvedeni su zajednički datum i vrijeme u svim državama članicama za početak i kraj ljetnog računanja vremena u 1998., 1999., 2000. i 2001. godini.

               (2)

               S obzirom na to da države članice primjenjuju ljetno računanje vremena, radi funkcioniranja unutarnjeg tržišta važno je da zajednički datum i vrijeme za početak i kraj razdoblja ljetnog računanja vremena budu utvrđeni u čitavoj Zajednici.

               (3)

               S obzirom na to da se razdoblje ljetnog računanja vremena koje države članice smatraju najprimjerenijim proteže od kraja ožujka do kraja listopada, primjereno je održati to razdoblje.

               (4)

               Pravilno funkcioniranje određenih sektora, ne samo prijevoza i komunikacija, nego također i ostalih sektora industrije, zahtijeva stabilno i dugoročno planiranje. Odredbe koje se odnose na ljetno računanje vremena trebalo bi stoga utvrditi za neodređeno razdoblje. U tom se pogledu člankom 4. Direktive 97/44/EZ predviđa da Europski parlament i Vijeće do 1. siječnja 2001. trebaju usvojiti uređenje koje će se primjenjivati od 2002. godine.

               (5)

               Iz razloga jasnoće i točnosti informacija svakih pet godina trebalo bi objavljivati raspored primjene razdoblja ljetnog računanja vremena za sljedećih pet godina.

               (6)

               Provedbu ove Direktive trebalo bi osim toga pratiti na temelju izvješća, koje Komisija podnosi Europskom parlamentu, Vijeću i Gospodarskom i socijalnom odboru, o učinku tih odredaba u svim dotičnim područjima. To bi se izvješće trebalo temeljiti na informacijama koje države članice pravodobno stave na raspolaganje Komisiji kako bi se izvješće moglo podnijeti u određeno vrijeme.

               (7)

               S obzirom na to da države članice ne mogu na zadovoljavajući način postići potpunu usklađenost rasporeda o razdoblju ljetnog računanja vremena s ciljem olakšavanja prijevoza i komunikacija te se to stoga na bolji način može postići na razini Zajednice, Zajednica može poduzeti mjere u skladu s načelom supsidijarnosti kako je navedeno u članku 5. Ugovora. Ova Direktiva ne izlazi iz okvira onoga što je potrebno za postizanje tih ciljeva.

               (8)

               Iz zemljopisnih razloga, zajedničko ljetno računanje vremena ne bi se trebalo primjenjivati na prekomorska područja država članica,

         DONIJELI SU OVU DIREKTIVU:
   Članak 1.
   Za potrebe ove Direktive, „razdoblje ljetnog računanja vremena” znači razdoblje u godini tijekom kojeg se satovi pomiču za 60 minuta unaprijed u odnosu na ostatak godine.
   Članak 2.
   Od 2002. godine razdoblje ljetnog računanja vremena započinje u svakoj državi članici u 1.00 sati, prema srednjem vremenu po Greenwichu, posljednje nedjelje u ožujku.
   Članak 3.
   Od 2002. godine razdoblje ljetnog računanja vremena završava u svakoj državi članici u 1.00 sati, prema srednjem vremenu po Greenwichu, posljednje nedjelje u listopadu.
   Članak 4.
   Komisija objavljuje komunikaciju u Službenom listu Europskih zajednica
       (5), prvi put prilikom objave ove Direktive i nakon toga svakih pet godina, koja sadržava raspored s prikazom datumâ početka i završetka razdoblja ljetnog računanja vremena u idućih pet godina.
   Članak 5.
   Komisija podnosi izvješće Europskom parlamentu, Vijeću i Gospodarskom i socijalnom odboru o utjecaju odredaba ove Direktive na dotične sektore najkasnije do 31. prosinca 2007.
   To se izvješće sastavlja na temelju informacija koje svaka država članica stavlja na raspolaganje Komisiji najkasnije do 30. travnja 2007.
   Prema potrebi i prema zaključcima izvješća, Komisija daje odgovarajuće prijedloge.
   Članak 6.
   Ova se Direktiva ne primjenjuje na prekomorska područja država članica.
   Članak 7.
   Države članice donose zakone i druge propise potrebne za usklađivanje s ovom Direktivom najkasnije do 31. prosinca 2001. One o tome odmah obavješćuju Komisiju.
   Kad države članice donose ove mjere, te mjere prilikom njihove službene objave sadržavaju uputu na ovu Direktivu ili se uz njih navodi takva uputa. Države članice određuju načine tog upućivanja.
   Članak 8.
   Ova Direktiva stupa na snagu na dan objave u Službenom listu Europskih zajednica.
   Članak 9.
   Ova je Direktiva upućena državama članicama.

      Sastavljeno u Bruxellesu 19. siječnja 2001.

            Za Europski parlament

            Predsjednik

         N. FONTAINE

            Za Vijeće

            Predsjednik

         B. RINGHOLM

      (1)  SL C 337, 28.11.2000., str. 136.

      (2)  Mišljenje doneseno 29. studenoga 2000. (još nije objavljeno u Službenom listu).

      (3)  Mišljenje Europskog parlamenta od 12. prosinca 2000. (još nije objavljeno u Službenom listu) i Odluka Vijeća od 20. prosinca 2000.

      (4)  SL L 206, 1.8.1997., str. 62.

      (5)  SL C 35, 2.2.2001.


title: Direktiva Komisije 2006/33/EZ od 20. ožujka 2006. o izmjeni Direktive 95/45/EZ u pogledu bojila sunset yellow FCF (E110) i titanovog dioksida (E171)  Tekst značajan za EGP

text:
               13/Sv. 30

               HR

               Službeni list Europske unije

               225

         32006L0033

               L 082/10

               SLUŽBENI LIST EUROPSKE UNIJE

         DIREKTIVA KOMISIJE 2006/33/EZ
   od 20. ožujka 2006.
   o izmjeni Direktive 95/45/EZ u pogledu bojila sunset yellow FCF (E110) i titanovog dioksida (E171)
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 89/107/EEZ od 21. prosinca 1988. o usklađivanju zakonodavstava država članica u odnosu na prehrambene aditive odobrene za uporabu u hrani namijenjenoj za prehranu ljudi (1), a posebno njezin članak 3. stavak 3. točku (a),
   nakon savjetovanja s Europskom agencijom za sigurnost hrane,
   budući da:

               (1)

               Direktiva Komisije 95/45/EZ od 26. lipnja 1995. o utvrđivanju posebnih kriterija čistoće koji se odnose na upotrebu bojila u hrani (2) utvrđuje kriterije čistoće za bojila navedena u Direktivi 94/36/EZ Europskog parlamenta i Vijeća od 30. lipnja 1994. o bojilima koja se koriste u hrani (3).

               (2)

               Sukladno Direktivi 94/36/EZ odobrena je uporaba bojila sunset yellow FCF (E 110) u određenoj hrani. Postoje znanstveni dokazi da u određenim okolnostima tijekom proizvodnje sunset yellowa može kao nečistoća nastati sudan I (1-(fenilazo)-2-naftalenol). Sudan I nije odobreno bojilo i nepoželjna je tvar u hrani. Stoga njegovu prisutnost u bojilu sunset yellow treba ograničiti na količinu koja je ispod granice detekcije, tj. 0,5 mg/kg. Sukladno tomu treba izmijeniti kriterije čistoće za sunset yellow FCF (E 110).

               (3)

               Treba uzeti u obzir specifikacije i analitičke tehnike za aditive kako su utvrđene u Codexu Alimentariusu kako ga je sastavio Zajednički stručni odbor FAO/WHO-a za prehrambene aditive (JECFA). JECFA je započeo provedbu sustavnog programa za zamjenu ispitivanja na teške metale (kao što je olovo) u svim postojećim specifikacijama za prehrambene aditive s odgovarajućim granicama za pojedine metale od interesa. Sukladno tomu treba izmijeniti takve granice za sunset yellow FCF (E 110).

               (4)

               Sukladno Direktivi 94/36/EZ odobrena je uporaba bojila titanovog dioksida (E 171) u određenoj hrani. U proizvodnji titanovog dioksida mogu se dobiti kristali u obliku anatasa ili rutila. Pločasti oblik rutilnog titanovog dioksida se po strukturi i optičkim svojstvima (biserni sjaj) razlikuje od anatasa. Postoji tehnološka potreba za korištenjem pločastog oblika rutilnog titanovog dioksida kao bojila u hrani i u ovojnicama tableta dodataka prehrani. Europska agencija za sigurnost hrane je 7. prosinca 2004. navela da uporaba rutilnog titanovog dioksida u obliku pločica ili amorfnom obliku ne izaziva zabrinutost u pogledu sigurnosti. Stoga treba izmijeniti kriterije čistoće za titanov dioksid (E171) kako bi se uključio i anatasni i rutilni oblik ove tvari.

               (5)

               Stoga treba na odgovarajući način izmijeniti Direktivu 95/45/EZ.

               (6)

               Mjere predviđene ovom Direktivom u skladu su s mišljenjem Stalnog odbora za lanac prehrane i zdravlje životinja,

         DONIJELA JE OVU DIREKTIVU:
   Članak 1.
   Prilog Direktivi 95/45/EZ se mijenja u skladu s Prilogom ovoj Direktivi.
   Članak 2.
   1.   Države članice donose zakone i druge propise potrebne za usklađivanje s odredbama ove Direktive najkasnije do 10. travnja 2007. Države članice Komisiji odmah dostavljaju tekst tih odredaba zajedno s korelacijskom tablicom između tih odredaba i ove Direktive.
   Kad države članice donose ove mjere, te mjere prilikom njihove službene objave sadržavaju uputu na ovu Direktivu ili se uz njih navodi takva uputa. Države članice određuju načine tog upućivanja.
   2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
   Članak 3.
   Ova Direktiva stupa na snagu dvadesetog dana od dana objave u Službenom listu Europske unije.
   Članak 4.
   Ova je Direktiva upućena državama članicama.

      Sastavljeno u Bruxellesu 20. ožujka 2006.

            Za Komisiju

         Markos KYPRIANOU

            Član Komisije

      (1)  SL L 40, 11.2.1989., str. 27. Direktiva kako je zadnje izmijenjena Uredbom (EZ) br. 1882/2003 Europskog parlamenta i Vijeća (SL L 284, 31.10.2003., str. 1.).

      (2)  SL L 226, 22.9.1995., str. 1. Direktiva kako je zadnje izmijenjena Direktivom 2004/47/EZ (SL L 113, 20.4.2004., str. 24.).

      (3)  SL L 237, 10.9.1994., str. 13. Direktiva kako je izmijenjena Uredbom (EZ) br. 1882/2003.

      PRILOG
      U Prilogu Direktivi 95/45/EZ Dio B. mijenja se kako slijedi:

                  (1)

                  Tekst koji se odnosi na sunset yellow FCF (E 110) zamjenjuje se sljedećim:

                              „E 110 SUNSET YELLOW FCF

                                 Sinonimi

                              CI Food Yellow 3, Orange Yellow S

                                 Definicija

                              Sunset yellow FCF se u osnovi sastoji od dinatrijevog 2-hidroksi-1-(4-sulfonatofenilazo) naftalen-6-sulfonata i supstidiera s natrijevim kloridom i/ili natrijevim sulfatom kao osnovnim neobojenim sastojkom.
                              Sunset yellow FCF se opisuje kao natrijeva sol. Dopuštene su kalcijeva i kalijeva sol.

                              Osnovna skupina

                              Monoazo

                              C.I. broj

                              15985

                              EINECS

                              220-491-7

                              Kemijski nazivi

                              Dinatrijev 2-hidroksi-1-(4-sulfonatofenilazo) naftalen-6-sulfonat

                              Kemijska formula

                              C16H10N2Na2O7S2

                              Molekularna masa

                              452,37

                              Analiza

                              Sadržaj najmanje 85 % svih tvari za bojanje izražen kao natrijeva sol.
                              E1 %
                                 1 cm 555 na oko 485 nm u vodenoj otopini pri pH 7

                                 Opis

                              Narančastocrveni prašak ili zrnca

                                 Identifikacija

                                          A.

                                          Spektrometrija

                              Maksimum u vodi od oko 485 nm pri pH 7

                                          B.

                                          Narančasta otopina u vodi

                                 Čistoća

                              Tvar netopiva u vodi

                              Najviše 0,2 %

                              Supstidieri

                              Najviše 5 %

                              1-(Fenilazo)-2-naftalenol (sudan I)

                              Najviše 0,5 mg/kg

                              Organski spojevi osim tvari za bojenje:

                              4-aminobenzen-1-sulfonska kiselina
                              3-hidroksinaftalen-2,7-disulfonska kiselina
                              6-hidroksinaftalen-2-sulfonska kiselina
                              7-hidroksinaftalen-1,3-disulfonska kiselina
                              4,4′-diazoaminodi(benzen sulfonska kiselina)
                              6,6′–oksidi(naftalen-2-sulfonska kiselina)

                              Sveukupno najviše 0,5 %

                              Nesulfonirani primarni aromatični amini

                              Najviše 0,01 % (izraženo kao anilin).

                              Eterski ekstrakt

                              Najviše 0,2 % pri neutralnom pH.

                              Arsen

                              Najviše 3 mg/kg.

                              Olovo

                              Najviše 2 mg/kg.

                              Živa

                              Najviše 1 mg/kg.

                              Kadmij

                              Najviše 1 mg/kg.”

                  (2)

                  Tekst koji se odnosi na titanov dioksid (E 171) zamjenjuje se sljedećim:

                              „E 171 TITANOV DIOKSID

                                 Sinonimi

                              CI Pigment White 6

                                 Definicija

                              Titanov dioksid se u osnovi sastoji od čistog anatasa i/ili rutila titanovog dioksida koji može biti obložen manjim količinama aluminijevog oksida i/ili silicijevog oksida radi poboljšanja tehnoloških obilježja proizvoda.

                              Skupina

                              Anorganski

                              C.I. broj

                              77891

                              EINECS

                              236-675-5

                              Kemijski nazivi

                              Titanov dioksid

                              Kemijska formula

                              TiO2

                              Molekularna masa

                              79,88

                              Analiza

                              Sadržaj baze bez aluminija i silicija najmanje 99 %.

                                 Opis

                              bijeli ili lagano obojani prah

                                 Identifikacija

                              Topivost

                              Netopiv u vodi i organskim otapalima. Teško se topi u hidroflornoj kiselini i vrućoj koncentriranoj sulfatnoj kiselini.

                                 Čistoća

                              Gubitak pri sušenju

                              Najviše 0,5 % (105 °C, 3 sata).

                              Gubitak pri paljenju

                              Najviše 1,0 % slabohlapive tvari (800 °C).

                              Aluminijev oksid i/ili silicijev dioksid

                              Ukupno najviše 2,0 %.

                              Tvar topiva u 0,5 N HCl

                              Najviše 0,5 % bez aluminija i silicija i, dodatno, za proizvode koji sadrže aluminijev oksid i/ili silicijev dioksid, najviše 1,5 % na bazi gotovog proizvoda.

                              Tvar topiva u vodi

                              Najviše 0,5 %.

                              Kadmij

                              Najviše 1 mg/kg.

                              Antimon

                              Najviše 50 mg/kg pri potpunom otapanju.

                              Arsen

                              Najviše 3 mg/kg pri potpunom otapanju.

                              Olovo

                              Najviše 10 mg/kg pri potpunom otapanju.

                              Živa

                              Najviše 1 mg/kg pri potpunom otapanju.

                              Cink

                              Najviše 50 mg/kg pri potpunom otapanju.”


title: 85/586/EEZ: Direktiva Vijeća od 20. prosinca 1985. o uvođenju tehničkih prilagodbi direktiva 64/432/EEZ, 64/433/EEZ, 77/99/EEZ, 77/504/EEZ, 80/217/EEZ i 80/1095/EEZ koje se odnose na područje veterinarstva zbog pristupanja Španjolske i Portugala

text:
               03/Sv. 013

               HR

               Službeni list Europske unije

               33

         31985L0586

               L 372/44

               SLUŽBENI LIST EUROPSKE UNIJE

               20.12.1985.

      DIREKTIVA VIJEĆA

   od 20. prosinca 1985.
   o uvođenju tehničkih prilagodbi direktiva 64/432/EEZ, 64/433/EEZ, 77/99/EEZ, 77/504/EEZ, 80/217/EEZ i 80/1095/EEZ koje se odnose na područje veterinarstva zbog pristupanja Španjolske i Portugala
   (85/586/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Akt o pristupanju Španjolske i Portugala, a posebno njegov članak 396.,
   uzimajući u obzir prijedlog Komisije,
   budući da je zbog pristupanja Španjolske i Portugala nužno dopuniti popise laboratorija uspostavljene u skladu s pravilima Zajednice, pri čemu je potrebno prilagoditi Direktivu Vijeća 64/432/EEZ od 26. lipnja 1964. o zdravstvenim problemima životinja koji utječu na trgovinu govedima i svinjama unutar Zajednice (1), kako je zadnje izmijenjena Direktivom Vijeća 85/320/EEZ (2) i Direktivu Vijeća 80/217/EEZ od 22. siječnja 1980. o uvođenju mjera Zajednice za kontrolu klasične svinjske kuge (3), kako je zadnje izmijenjena Direktivom 84/645/EEZ (4);
   budući da je preporučljivo prilagoditi certifikate Zajednice koje obuhvaćaju trgovinu živim govedima i označivanje svježeg mesa i proizvoda od mesa; budući da se ta prilagodba odnosi na Direktivu 64/432/EEZ, Direktivu Vijeća 64/433/EEZ od 26. lipnja 1964. o zdravstvenim problemima koji utječu na trgovinu svježim mesom unutar Zajednice (5), kako je zadnje izmijenjena Direktivom 85/325/EEZ (6) i Direktivu Vijeća 77/99/EEZ od 21. prosinca 1976. o zdravstvenim problemima koji utječu na trgovinu mesnim proizvodima unutar Zajednice (7), kako je zadnje izmijenjena Direktivom 85/328/EEZ (8);
   budući da se Direktiva Vijeća 75/504/EEZ od 25. srpnja 1977. o čistokrvnim govedima za rasplod (9), kako je zadnje izmijenjena Aktom o pristupanju Grčke (10) treba izmijeniti kako bi se u obzir uzelo odstupanje predviđeno u pogledu Portugala u članku 343. Akta o pristupanju iz 1985.;
   budući da se mjere kontrole koje će Portugal i Španjolska morati primjenjivati u svrhu iskorjenjivanja klasične svinjske kuge trebaju donijeti u skladu s postupkom Zajednice; budući da je u tom smislu potrebno prilagoditi Direktivu Vijeća 80/1095/EEZ od 11. studenoga 1980. o propisivanju uvjeta osmišljenih radi postizanja i održavanja područja Zajednice slobodnim od klasične svinjske kuge (11), kako je zadnje izmijenjena Direktivom 81/47/EEZ (12);
   budući da se pojam „regije” kako se spominje u Direktivi 64/432/EEZ treba dalje definirati kako bi se u obzir uzelo pristupanje Španjolske i Portugala;
   budući da, na temelju članka 2. stavka 3. Ugovora o pristupanju Španjolske i Portugala, institucije Zajednice mogu prije pristupanja donijeti mjere koje se spominju u članku 396. Akta o pristupanju, podložno ovom Ugovoru i na dan njegovog stupanja na snagu,
   DONIJELO JE OVU DIREKTIVU:
   Članak 1.
   Direktiva 64/432/EEZ mijenja se kako slijedi:

               1.

               Sljedeće alineje dodaju se članku 2. točki (o):

                           „—

                           Španjolska: Provincia,

                           —

                           Portugal: kopno: distrito, i drugi dijelovi područja Portugala: região autónoma”.

               2.

               U Prilogu B, sljedeće se točke dodaju točki 12:

                           „(k)

                           Španjolska – Laboratorio de Sanidad y Producción Animal, Granada,

                           (l)

                           Portugal – Laboratório Nacional de Investigaçao Veterinária – Lisboa”.

               3.

               U Prilogu C, sljedeće se dodaje točki A.9.:

                           „(k)

                           Španjolska – Centro Nacional de Brucelosis de Murcia,

                           (l)

                           Portugal – Laboratório Nacional de Investigaçao Veterinária – Lisboa”.

               4.

               U Prilogu F, bilješka 4. modela I. ovime se dopunjuje sljedećim:

                           „—

                           Španjolska: Inspector Veterinario,

                           —

                           Portugal: Inspector veterinário”.

               5.

               U Prilogu F, bilješka 5. modela II. ovime se dopunjuje sljedećim:

                           „—

                           u Španjolskoj: Inspector Veterinario,

                           —

                           u Portugalu: Inspector veterinário”.

               6.

               U Prilogu F, bilješka 4. modela III. ovime se dopunjuje sljedećim:

                           „—

                           u Španjolskoj: Inspector Veterinario,

                           —

                           u Portugalu: Inspector veterinário”.

               7.

               U Prilogu F, bilješka 5. modela IV. ovime se dopunjuje sljedećim:

                           „—

                           u Španjolskoj: Inspector Veterinario,

                           —

                           u Portugalu: Inspector veterinário”.

               8.

               U Prilogu G, sljedeće se dodaje točki A.2.:

                           „(j)

                           Španjolska: Laboratorio de Sanidad y Producción Animal de Barcelona;

                           (k)

                           Portugal: Laboratório Nacional de Investigaçao Veterinária – Lisboa”.

         Članak 2.
   U poglavlju X.49 (a) Priloga I. Direktivi 64/433/EEZ, prva alineja ovime se dopunjuje s:

      „-ESP-P,”.

   Članak 3.
   U prvoj alineji točke 33. (a) poglavlja VII. Priloga A Direktivi 77/99/EEZ, nakon „E” se umeće „ESP-P”.
   Članak 4.
   Članak 2. Direktive 77/504/EEZ dopunjuje se sljedećim stavkom:

      „Međutim, ovime se Portugalu odobrava zadržati, najkasnije do 31. prosinca 1990., uvozna ograničenja za goveda, kako je opisano u prvoj alineji prethodnog stavka, ako se dotične pasmine ne pojavljuju na popisu pasmina koje su odobrene u Portugalu. Portugal Komisiju i države članice izvješćuje o popisu odobrenih pasmina.”

   Članak 5.
   Popis nacionalnih laboratorija za svinjsku kugu u Prilogu II. Direktivi 80/217/EEZ ovime se dopunjuje sljedećim:

      „Španjolska: Laboratorio de Sanidad y Producción Animal de Barcelona,
      Portugal: Laboratório Nacional de Investigaçao Veterinária – Lisboa”.

   Članak 6.
   Direktiva 80/1095/EEZ mijenja se kako slijedi:

               1.

               Sljedeći podstavak dodaje se članku 3. stavku 2.:
               „Status Španjolske i Portugala određuje se u skladu s istim postupkom prije 1. srpnja 1986. u svrhu određivanja onih nadzornih mjera koje se mogu pokazati primjerenima.”

               2.

               Članak 12. stavak 2. dopunjuje se sljedećim:
               „a u slučaju Španjolske i Portugala, prije 1. srpnja 1992.”

         Članak 7.
   Podložno stupanju na snagu Ugovora o pristupanju Španjolske i Portugala, države članice najkasnije do 1. siječnja 1986. donose zakone i druge propise potrebne za usklađivanje s odredbama ove Direktive. One o tome odmah obavješćuju Komisiju.
   Članak 8.
   Ova je Direktiva upućena državama članicama.

      Sastavljeno u Bruxellesu 20. prosinca 1985.

            Za Vijeće

            Predsjednik

         R. STEICHEN

      (1)  SL 121, 29.7.1964., str. 1977/64.

      (2)  SL L 168, 28.6.1985., str. 36.

      (3)  SL L 47, 21.2.1980., str. 11.

      (4)  SL L 339, 27.12.1984., str. 33.

      (5)  SL L 121, 29.7.1964. str. 2012/64.

      (6)  SL L 168, 28.6.1985., str. 47.

      (7)  SL L 26, 31.1.1977., str. 85.

      (8)  SL L 168, 28.6.1985., str. 50.

      (9)  SL L 206, 12.8.1977., str. 8.

      (10)  SL L 291, 19.11.1979., str. 17.

      (11)  SL L 325, 1.12.1980., str. 5.

      (12)  SL L 186, 8.7.1981., str. 20.


title: Direktiva Komisije 92/69/EEZ od 31. srpnja 1992. o sedamnaestoj prilagodbi tehničkom napretku Direktive Vijeća 67/548/EEZ o usklađivanju zakona i drugih propisa u odnosu na razvrstavanje, pakiranje i označivanje opasnih tvari

text:
               13/Sv. 018

               HR

               Službeni list Europske unije

               3

         31992L0069

               L 383/113

               SLUŽBENI LIST EUROPSKE UNIJE

               31.07.1992.

      DIREKTIVA KOMISIJE 92/69/EEZ
   od 31. srpnja 1992.
   o sedamnaestoj prilagodbi tehničkom napretku Direktive Vijeća 67/548/EEZ o usklađivanju zakona i drugih propisa u odnosu na razvrstavanje, pakiranje i označivanje opasnih tvari
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Direktivu Vijeća 67/548/EEZ od 27. lipnja 1967. o usklađivanju zakona i drugih propisa u odnosu na razvrstavanje, pakiranje i označivanje opasnih tvari (1), kako je zadnje izmijenjena Direktivom 92/32/EEZ (2), a posebno njezine članke 28. i 29.,
   budući da je člankom 3. stavkom 1. Direktive 67/548/EEZ te člankom 3. Direktive Vijeća 88/379/EEZ od 7. lipnja 1988. o usklađivanju zakona i drugih propisa država članica u odnosu na razvrstavanje, pakiranje i označivanje opasnih pripravaka (3), kako je zadnje izmijenjena Direktivom Komisije 90/492/EEZ (4), predviđeno da se fizikalno-kemijska svojstva, toksičnost i ekotoksičnost tvari i pripravaka utvrđuje prema metodama iz Priloga V. Direktivi 67/548/EEZ;
   budući da je tekst Priloga V. Direktivi 67/548/EEZ trenutačno objavljen u dva dijela, a to su Prilog Direktivi Komisije 84/449/EEZ (5) i Prilog Direktivi Komisije 88/302/EEZ (6);
   budući da je, uzimajući u obzir tehnički napredak, potrebno preispitati metode testiranja koje su navedene u Prilogu Direktivi Komisije 84/449/EEZ;
   budući da je, uzimajući u obzir tehnički napredak, također potrebno preispitati metodu testiranja inhibicije rasta algi koja je trenutačno navedena u Prilogu Direktivi Komisije 88/302/EEZ, te da je pritom tu metodu testiranja potrebno uključiti u Prilog Direktivi 84/449/EEZ;
   budući da je broj životinja koje se upotrebljavaju u eksperimentalne svrhe potrebno svesti na minimum u skladu s Direktivom Vijeća 86/609/EEZ o usklađivanju zakona i drugih propisa država članica u odnosu na zaštitu životinja koje se koriste u pokusne i druge znanstvene svrhe (7);
   budući da su odredbe ove Direktive u skladu s mišljenjem Odbora za prilagodbu tehničkom napretku direktiva radi uklanjanja tehničkih prepreka trgovini opasnim tvarima i pripravcima,
   DONIJELA JE OVU DIREKTIVU:
   Članak 1.
   Prilog Direktivi 84/449/EEZ zamjenjuje se Prilogom ovoj Direktivi.
   Članak 2.
   Briše se metoda testiranja inhibicije rasta algi opisana u Prilogu Direktivi 88/302/EEZ.
   Članak 3.
   Države članice donose zakone i druge propise potrebne za usklađivanje s ovom Direktivom najkasnije do 30. listopada 1993. One o tome odmah obavješćuju Komisiju.
   Kad države članice donosu ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa.
   Postupak za to upućivanje određuju države članice.
   Članak 4.
   Ova je Direktiva upućena državama članicama.

      Sastavljeno u Bruxellesu 31. srpnja 1992.

            Za Komisiju

         Karel VAN MIERT

            Član Komisije

      (1)  SL 196, 16.8.1967., str. 1.

      (2)  SL L 154, 5.6.1992., str. 1.

      (3)  SL L 187, 16.7.1988., str. 14.

      (4)  SL L 275, 5.10.1990., str. 35.

      (5)  SL L 251, 19.9.1984., str. 1.

      (6)  SL L 133, 30.5.1988., str. 1. i SL L 136, 2.6.1988., str. 20.

      (7)  SL L 358, 18.12.1986., str. 1.
   PRILOG
   Vidjeti Uredbu Vijeća (EZ) br. 440/2008 (SL L 142, 31.5.2008., str. 1) i Uredbu Komisije (EU) br. 1152/2010 (SL L 324, 9.12.2010., str. 13.).